Ран Босилек
На Гергьовден

chitanka.info

Батко люлчица направи

да се люшкаме за здраве.

Люшкай, люшкай! Аз летя

ту надолу, ту нагоре.

Дървесата се въртят,

нещо вятърко говори.

Люшкай, люшкай! По-нагоре,

чак до слънчовите двори!

Че там златни слънчица

срещат палави деца,

златни ябълки им дават,

с мед и масло ги гощават.

Люшкай, люшкай! Аз летя

чак до ведри небеса.

Мед и масло, и цветя

и на теб ще донеса!

Батко люлчица направи

да се люшкаме за здраве.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.